RETTENS BEMÆRKNINGER KOMMISSIONENS SVAR

INDLEDNING

1. Denne årsberetning indeholder Rettens vurdering af de europæiske udviklingsfonde (EUF). De centrale oplysninger om de reviderede aktiviteter og udgifterne i 2010 gives i tabel 1 .

Særlige karakteristika ved de europæiske udviklingsfonde

2. Den Europæiske Udviklingsfond (EUF) er hovedinstrumentet for Den Europæiske Unions bistand til udviklingssamarbejde med staterne i Afrika, Vestindien og Stillehavet (AVS) og de oversøiske lande og territorier (OLT). Den blev oprettet i 1957 under Romtraktaten. Partnerskabsaftalen, der blev undertegnet i Cotonou den 23. juni 2000 for periode af tyve år (»Cotonouaftalen«), er rammen om Den Europæiske Unions forbindelser med AVS-staterne og OLT. Den har som centralt mål at mindske og med tiden udrydde fattigdom i samspil med målet om at fremme bæredygtig udvikling og gradvis integration af AVS-staterne og OLT i verdensøkonomien. Den er baseret på tre indbyrdes supplerende søjler: — udviklingssamarbejde — økonomisk og handelsmæssigt samarbejde — den politiske dimension.

3. De foranstaltninger, der finansieres af den enkelte EUF, programmeres ved begyndelsen af den dækkede periode. Et landestrategidokument, der udarbejdes af den berørte AVS-stat eller det berørte OLT og EU efter konsultationer med en bred vifte af aktører i udviklingsprocessen, indeholder landets udviklingsmål og -strategier på mellemlang sigt og angiver den programmerbare finansielle tildeling fra EU, som landet kan opnå.

Tabel 1 — De europæiske udviklingsfonde — Centrale oplysninger 2010 (millioner euro) Budgetafsnit Politikområde Beskrivelse Betalinger i 2010 Forvaltningsmåde De europæiske udviklingsfonde 8. EUF Administrative udgifter 0 Aktionsudgifter Projekter 21 Direkte central forvaltning Budgetstøtte 0 Direkte central forvaltning Projekter 133 Decentral forvaltning Projekter 2 Fælles forvaltning 157 9. EUF Administrative udgifter 8 Aktionsudgifter Projekter 204 Direkte central forvaltning Budgetstøtte 63 Direkte central forvaltning Projekter 29 Indirekte central forvaltning Projekter 921 Decentral forvaltning Projekter 81 Fælles forvaltning 1 305 10. EUF Administrative udgifter 78 Aktionsudgifter Projekter 181 Direkte central forvaltning Budgetstøtte 1 017 Direkte central forvaltning Projekter 11 Indirekte central forvaltning Projekter 215 Decentral forvaltning Projekter 271 Fælles forvaltning 1 772 Administrative udgifter i alt 86 Aktionsudgifter i alt 3 147 Projekter 2 068 Budgetstøtte 1 079 Betalinger i alt (43) 3 233 Specifikke forpligtelser i alt (43) 3 304 Samlede forpligtelser i alt (43) 2 187 Kilde: Den Europæiske Revisionsret på grundlag af oplysninger fra EuropeAid DataWarehouse.

4. EUF finansieres af medlemsstaterne, er underlagt fondens egen finansforordning og forvaltes af et særligt udvalg. Europa-Kommissionen er ansvarlig for den finansielle gennemførelse af foranstaltninger, der finansieres med midler fra EUF. I Kommissionen i 2010 forvaltedes næsten alle EUF-programmerne af Samarbejdskontoret EuropeAid (EuropeAid), som også er ansvarligt for forvaltningen af hovedparten af de udgifter vedrørende eksterne forbindelser og udvikling, der finansieres over Den Europæiske Unions almindelige budget (1). En beskeden andel af EUF-projekterne (2) drejer sig om humanitær bistand og forvaltes af Generaldirektoratet for Humanitær bistand (GD ECHO). Den Europæiske Investeringsbank (EIB) forvalter investeringsfaciliteten, som hverken er omfattet af Rettens revisionserklæring eller Europa-Parlamentets dechargeprocedure (3) (4), på trods af at EIB gennemfører transaktionerne på Den Europæiske Unions vegne og på dennes risiko, og at det er EUF-midler, der anvendes.

5. I forlængelse af Lissabontraktatens ikrafttræden, den 1. december 2009, blev Tjenesten for EU's Optræden Udadtil etableret den 1. december 2010. Den har som opgave at bistå EU's højtstående repræsentant med at opfylde hendes mandat om at gennemføre Den Europæiske Unions fælles udenrigs- og sikkerhedspolitik og andre områder med repræsentation udadtil. I den sammenhæng blev EuropeAid og GD for Udvikling ved udgangen af 2010 lagt sammen til et GD for Udvikling og Samarbejde — EuropeAid (GD DEVCO), som siden januar 2011 har gennemført hovedparten af EUF-programmerne.

6. Bidraget fra EUF implementeres gennem projekter (66 % af betalingerne i 2010) og budgetstøtte (5) (34 % af betalingerne i 2010) og forvaltes på en af følgende tre måder ( tabel 1 ): ved central, fælles og decentral forvaltning (6).

7. Ved central forvaltning (49 % af betalingerne i 2010) gennemfører Kommissionen bistandsaktiviteterne direkte. Ved fælles forvaltning (11 % af betalingerne i 2010) er internationale organisationer ansvarlige for at gennemføre aktioner, der finansieres af Den Europæiske Union, på betingelse af, at organisationernes regnskabsførelse, revision, kontrol og procedurer for indgåelse af indkøbsaftaler frembyder garantier svarende til internationalt anerkendte standarder. EuropeAids vigtigste partnere er FN-agenturer og Verdensbanken. Ved decentral forvaltning (40 % af betalingerne i 2010) kan Kommissionen overdrage forvaltningen af en række opgaver til myndighederne i modtagerlandene. Tavle 1 viser princippet om decentral forvaltning af EUF.

8. EUF-interventionerne gennemføres i og af lande, hvor de interne kontrolsystemer generelt er svage. Den manglende kapacitet hos hovedparten af de nationale anvisningsberettigede i modtagerlandene samt svagheder ved etableringen og anvendelsen af de finansielle procedurer og ved gennemførelsesorganisationernes og de tilsynsførendes kontrol udgør en stor risiko mod transaktionernes formelle rigtighed. Kontrollen vanskeliggøres yderligere af, at mange projekter gennemføres i afsides beliggende områder, og at en række regioner er konfliktramte. 8. Kommissionen modvirker disse risici ved at gøre en stor indsats for tidlig sporing og afhjælpning. EuropeAid (i hovedsædet og i delegationerne) udfører en efterfølgende kontrol af høj kvalitet, både hvad angår dækning og arten af disse kontroller, der går langt ud over de finansielle sikkerhedsforanstaltninger, der er fastsat af lovgivningen. Ligeledes spiller forebyggende forholdsregler en meget vigtig rolle i kontrolstrategien, bl.a. omfattende uddannelsestilbud både til Kommissionens medarbejdere og specifikt tilpasset de nationale anvisningsberettigede. Desuden er der i en række lande indført foranstaltninger til støtte for nationale anvisningsberettigede. Omfanget af vejledningsaktiviteterne er ligeledes vokset betydeligt i de seneste år, bl.a. med udgivelsen af en ny publikation »Financial Management Toolkit« i 2010 for modtagere af støtte fra EU.

KAPITEL I — GENNEMFØRELSEN AF 8., 9. OG 10. EUF

Finansiel gennemførelse

9. I 2010 blev 8., 9. og 10. EUF gennemført sideløbende. Hver enkelt EUF-aftale indgås sædvanligvis for en forpligtelsesperiode på ca. fem år, men betalingerne kan afholdes over en længere periode. 8. EUF dækker perioden fra 1995 til 2000 og omfatter bistand fra Den Europæiske Union på i alt 14 625 millioner euro. 9. EUF dækker perioden fra 2000 til 2007 og omfatter bistand fra Den Europæiske Union på i alt 15 200 millioner euro.

10. 10. EUF dækker forpligtelsesperioden fra 2008 til 2013. Den trådte i kraft den 1. juli 2008 og omfatter bistand fra Den Europæiske Union på i alt 22 682 millioner euro. Af dette beløb tildeles AVS-landene 21 967 millioner euro, og OLT 285 millioner euro. Disse beløb er inklusive 1 500 millioner euro og 30 millioner euro til investeringsfaciliteten, som EIB forvalter for henholdsvis AVS-landene og OLT. Endelig er 430 millioner euro øremærket til Kommissionens udgifter vedrørende programmering og gennemførelse af EUF.

Tavle 1 — Princippet om decentral forvaltning

11. De samlede bidrag fra medlemsstaterne androg 3 500 millioner euro i 2010. Der blev stadig indkaldt bidrag til 9. EUF. I 2011 vil de sidste bidrag blive indkaldt til 9. EUF, og de første bidrag vil blive indkaldt til 10. EUF, som alle 27 medlemsstater deltager i.

12. Tabel 2 viser den kumulerede udnyttelse af de EUF-midler, som Kommissionen forvalter, og den finansielle gennemførelse. I 2010 androg de samlede bruttoforpligtelser 2 662 millioner euro (netto 2 187 millioner euro), hvilket er 13 % mindre end de overslag over den finansielle gennemførelse, som Kommissionen havde opstillet (7). Dette skyldes navnlig, at Kommissionen besluttede ikke at fortsætte med en række finansieringsafgørelser under det AVS-interne program (8) samt nogle aktiviteter under sårbarheds-FLEX-mekanismen (9), og at færdigbehandlingen af programmeringsdokumenterne for OLT under 10. EUF og midtvejsundersøgelsen af landestrategdokumenterne under 10. EUF var blevet forsinket. EuropeAid rapporterer, at de specifikke forpligtelser (10), der blev indgået i 2010, udgjorde 3 710 millioner euro (netto 3 304 million euro), og dermed var 410 millioner euro eller 13 % større end overslagene over den finansielle gennemførelse. Mindst 305 millioner euro skyldes imidlertid korrektion af oplysninger vedrørende forpligtelser indgået i de forudgående år. 12. Kommissionen bekræfter, at den bevidst har forhalet en række projekter, der ikke var tilstrækkeligt langt fremme; det forklarer, hvorfor de samlede udnyttede forpligtelser lå en smule under overslaget.

13. Selv om bruttobetalingerne var 8 % lavere end målet, nåede de op på rekordhøje 3 321 millioner euro (netto 3 233 millioner euro) i 2010. De uindfriede forpligtelser faldt med 8 % fra 12 490 millioner euro til 11 444 millioner euro, hvilket skyldes det høje niveau af betalinger i 2010 sammenlignet med nye forpligtelser indgået i 2010. De gamle og sovende uindfriede forpligtelser (11) steg yderligere med 11 % fra 1 217 millioner euro til 1 353 millioner euro. 13. Som anført af Retten nåede betalingerne op på et rekordhøjt niveau, hvilket fik de udestående forpligtelser til at falde. Kommissionen har også gennemført den vigtige opgave med at afslutte gamle projekter under den 8. EUF. Stigningen i de gamle og sovende uindfriede forpligtelser kan forklares ved det store antal forpligtelser de tidligere år, især i 2007, da den 10. EUF blev iværksat.

Tabel 2 — Den kumulerede udnyttelse af EUF's midler pr. 31. december 2010 (millioner euro) Stillingen pr. udgangen af 2009 Budgetgennemførelsen i regnskabsåret 2010 (netto) Stillingen pr. udgangen af 2010 Samlet beløb Udnyttelsesgrad (45) 8. EUF (46) 9. EUF (46) 10. EUF Samlet beløb 8. EUF 9. EUF 10. EUF Samlet beløb Udnyttelsesgrad (45) A — MIDLER ( 44 ) 48 746 –85 – 151 282 46 10 701 16 482 21 609 48 792 B — UDNYTTELSE 1. Samlede forpligtelser 35 591 73,0 % –46 – 116 2 349 2 187 10 698 16 463 10 617 37 778 77,4 % 2. Specifikke forpligtelser 29 021 59,5 % 8 476 2 820 3 304 10 507 15 683 6 134 32 324 66,2 % 3. Betalinger 23 101 47,4 % 157 1 304 1 772 3 233 10 240 13 121 2 973 26 334 54,0 % C — Udestående betalinger (B1-B3) 12 490 25,6 % 458 3 342 7 644 11 444 23,5 % D — Disponibelt beløb (A-B1) 13 155 27,0 % 3 19 10 992 11 014 22,6 % Kilde: Revisionsretten på grundlag af EUF's beretninger om den økonomiske forvaltning og årsregnskabet pr. 31. december 2010.

Kommissionens årsberetning om den økonomiske forvaltning af 8. til 10. Europæiske Udviklingsfond

14. I henhold til finansforordningen for den 10. EUF (12) skal Kommissionen hvert år aflægge en beretning om den økonomiske forvaltning af EUF. Det er Rettens opfattelse, at beretningen giver en nøjagtig beskrivelse af virkeliggørelsen af Kommissionens operationelle mål for regnskabsåret (navnlig for så vidt angår den finansielle gennemførelse og kontrolaktiviteterne) samt af den finansielle situation og de begivenheder, der har haft væsentlig indflydelse på de gennemførte aktiviteter i 2010. Retten henleder opmærksomheden på bemærkningen i punkt 12 om regnskabskorrektionen i 2010 af data i relation til specifikke forpligtelser vedrørende budgetstøtte, der var indgået i de forudgående år.

KAPITEL II — RETTENS REVISIONSERKLÆRING OM EUF

Rettens revisionserklæring om 8., 9. og 10. Europæiske Udviklingsfond (EUF) til Europa-Parlamentet og Rådet — Den uafhængige revisors beretning

Regnskabernes rigtighed

Lovlighed og formel rigtighed af de transaktioner, der ligger til grund for regnskabet

Indtægter

Forpligtelser

Betalinger

1. september 2011

Vítor Manuel da SILVA CALDEIRA Formand

Den Europæiske Revisionsret 12, rue Alcide De Gasperi, 1615 Luxembourg, LUXEMBOURG

Oplysninger til underbygning af revisionserklæringen

Revisionens omfang og revisionsmetode

15. Bemærkningerne om EUF-regnskabernes rigtighed i revisionserklæringens punkt VI er baseret på en revision af det konsoliderede årsregnskab (16) og den konsoliderede beretning om den økonomiske forvaltning af 8., 9. og 10. EUF (17). På grundlag af test efterprøvede Retten dokumentationen for beløbene og oplysningerne. Revisionen omfattede en vurdering af de anvendte regnskabsprincipper, af væsentlige skøn foretaget af ledelsen og af den samlede opstilling af det konsoliderede regnskab.

16. Rettens generelle revisionstilgang og -metode for så vidt angår de underliggende transaktioners formelle rigtighed beskrives i del 2 i bilag 1.1 til kapitel 1 i Revisionsrettens årsberetning om budgetgennemførelsen i regnskabsåret 2010. Bemærkningerne om EUF-transaktionernes formelle rigtighed i revisionserklæringens punkt VII til X er baseret på følgende elementer:

a) revision af en stikprøve på 195 transaktioner svarende til 30 specifikke forpligtelser og 165 mellemliggende og endelige betalinger afholdt af delegationerne eller Kommissionens centrale tjenestegrene (18). Hvor det var nødvendigt, aflagde Retten besøg på stedet hos gennemførelsesorganisationerne og de endelige modtagere for at efterprøve de underliggende betalinger, der var anmeldt i finansielle rapporter eller omkostningsopgørelser

b) en vurdering af effektiviteten af overvågnings- og kontrolsystemerne i EuropeAids centrale tjenestegrene og i delegationerne. Denne vurdering omfattede følgende elementer: i) kontrolmiljø og standarder for intern kontrol ii) de anvisningsberettigedes, inklusive de nationale anvisningsberettigedes, forudgående kontrol af kontrakter og betalinger iii) overvågning og tilsyn iv) eksterne revisioner v) intern revision

c) en gennemgang af Kommissionens ledelsesudtalelser, som omfattede vurderingen af EuropeAids årlige aktivitetsrapport.

Regnskabernes rigtighed

17. Retten konkluderer, at EUF’s regnskaber for det regnskabsår, der afsluttedes den 31. december 2010, i alt væsentligt giver et retvisende billede af EUF’s finansielle stilling og af resultaterne af deres transaktioner og pengestrømme, i overensstemmelse med bestemmelserne i den gældende finansforordning og de relevante regnskabsregler, som regnskabsføreren har fastlagt. 17. Kommissionen hilser med tilfredshed, at Revisionsretten konkluderer, at EUF's regnskaber for 2010, som de tidligere år, giver et retvisende billede af resultaterne.

18. Ligesom i 2009 afslørede EuropeAids transaktionsbaserede efterfølgende kontrol og Rettens egen kontrol imidlertid en høj frekvens af indkodningsfejl (19). Selv om Rettens revision af årsregnskabet ikke afslørede, at disse fejl gav anledning til væsentlige fejl, giver de alligevel anledning til bekymring, da de kan indvirke på nøjagtigheden af de data, der anvendes ved opstillingen af årsregnskaberne, navnlig i forbindelse med periodeafgrænsningen, cut-off, ved regnskabsårets udgang (20). Sådanne fejl indvirker også på pålideligheden af EuropeAids data vedrørende den finansielle forvaltning. 18. EuropeAid har siden 2009 gjort en ekstra indsats for at forbedre kvaliteten af dataindkodninger. Der er med sigte herpå i 2010/11 iværksat en gennemgribende gennemgang af kontrakter og revisionsmoduler i ledelsesinformationssystemet (CRIS) — samt initiativer for højere kvalitet af tværgående data. Som Revisionsretten pointerer, havde dette ikke givet anledning til væsentlige fejl i årsregnskaberne for 2010.

Transaktionernes formelle rigtighed

19. Resultaterne af testen af transaktioner er sammenfattet i bilag 1 . Ved Rettens test af stikprøven af betalinger konstateredes det, at 27 % var behæftet med fejl. Retten anslår, at den mest sandsynlige fejlprocent er på 3,4 % (21). Retten beskriver sine væsentlige bemærkninger mere detaljeret nedenfor. 19. Kommissionen bemærker, at Revisionsretten for EUF-delen af EuropeAid-porteføljen i det foregående år (2009) ikke havde fundet væsentlige fejl (dvs. under 2 %), mens budgetporteføljen havde en skønnet fejlfrekvens på 2-5 %. For 2010 budgetdelen af EuropeAid-porteføljen fandt Revisionsretten ikke væsentlige fejl (1,7 %), men transaktioner vedrørende EUF-aktiviteter ligger over tærsklen på 2 % (nemlig 3,4 %). EuropeAid's kontrolarkitektur synes således at have fungeret stabilt over de seneste to år i forhold til Revisionsrettens revision og fortsatte med at vise forbedringer i forhold til perioden forud for 2009.

Indtægter

20. Rettens revision af indtægtstransaktionerne viste, at de var uden væsentlig fejlforekomst.

Forpligtelser

21. Ved Rettens revision af forpligtelserne blev der ikke konstateret nogen væsentlige fejl. De specifikke forpligtelser, der var indgået vedrørende projekter, der blev gennemført ved decentral forvaltning, var imidlertid behæftet med en væsentlig forekomst (fire ud af 14) af ikke kvantificerbare fejl med hensyn til overholdelse af udbudsbestemmelserne og de lovbestemte frister for underskrivelse af kontrakter. 21. Kommissionen vil fortsætte sin indsats for at intensivere uddannelsen i kontraktprocedurer for både nationale anvisningsberettigedes kontorer og for Kommissionens afdelinger.

22. Der blev ikke konstateret fejl i de specifikke forpligtelser, der var indgået under andre forvaltningsmåder. Vedrørende budgetstøtte konstaterede Retten, at EuropeAid inden for rammerne af Kommissionens »dynamiske fortolkning« (22) på tilstrækkelig formaliseret og velstruktureret vis påviste, at støtteberettigelseskriterierne i Cotonouaftalen var opfyldt. 22. Kommissionen er glad for Rettens anerkendelse af de væsentlige forbedringer, der skete i 2009/10 med hensyn til strukturering og formalisering af processen for vurdering og påvisning af opfyldelsen af støtteberettigelseskriterierne.

Betalinger

23. Rettens revision viste, at betalingerne var behæftet med en væsentlig fejlforekomst. 23. Se svaret på punkt 19.

Projektbetalinger

24. Retten konstaterede kvantificerbare og ikke kvantificerbare fejl for så vidt angår alle typer af projekter, bortset fra vareindkøbskontrakter.

25. De kvantificerbare fejl, Retten konstaterede, var navnlig af følgende typer: 25.

a) fejl med hensyn til nøjagtighed: regnefejl

b) fejl med hensyn til forekomst: manglende fakturaer eller andre bilag vedrørende tjenesteydelser eller leverancer, anmeldelse af større mængder, end det udførte arbejde berettiger

c) fejl med hensyn til støtteberettigelse: manglende overholdelse af indkøbsprocedurerne, udgifter, som var påløbet uden for gennemførelsesperioden, eller som vedrørte aktiviteter og tjenesteydelser, der ikke var nævnt i kontrakten, og uretmæssig betaling af moms. c) Kommissionen har udstedt nye instrukser vedrørende problemet med de afgifter, som modtagerlande pålægger. Disse instrukser skulle forenkle behandlingen af visse fakturaer, der skal påføres moms.

26. De hyppigst forekommende typer af ikke kvantificerbare fejl bestod i, at opfyldelsesgarantier (23) ikke blev justeret efter en forhøjelse af kontraktbeløbene, at godkendelses- og kontraktindgåelsesprocedurerne ikke var overholdt i forbindelse med administrationsudgifter godkendt af Generaldirektoratet for Eksterne Forbindelser, at bilag var utilstrækkelige, og at kontraktlige regler var indbyrdes modstridende.

Budgetstøtte

27. Rettens revision viste, at budgetstøttebetalingerne var behæftet med mange ikke kvantificerbare fejl, som skyldtes, at det ikke tilstrækkelig velstruktureret var påvist, at modtagerregeringen havde gjort tilfredsstillende fremskridt med hensyn til forvaltningen af de offentlige finanser. Den væsentligste forklaring var, at der manglede en hensigtsmæssig vurderingsramme, fordi en række modtagerregeringers programmer for reform af forvaltningen af de offentlige finanser kun var under forberedelse eller ikke havde realistiske, klare og prioriterede målsætninger. I delegationernes vurderingsrapport om forvaltningen af de offentlige finanser blev fremskridtene i nogle få tilfælde ikke vurderet i forhold til de mål, der var fastsat for referenceperioden. Men i juni 2010 blev der indført en ændret ramme for kontrol og rapportering af fremskridt med hensyn til forvaltningen af de offentlige finanser, og derefter konstaterede Retten ingen fejl af denne type i de transaktioner fra andet halvår af 2010, den gennemgik. 27. Kommissionen konstaterer med tilfredshed, at der ikke er fundet fejl i forhold til fremskridtene i forvaltningen af de offentlige finanser siden indførelsen i juni 2010 af den ændrede ramme for kontrol og rapportering af fremskridt med hensyn til forvaltningen af offentlige finanser. Kommissionen følger denne metode nøje.

Systemernes effektivitet

28. Resultaterne af systemundersøgelsen er sammenfattet i bilag 2 . Retten fandt, at systemerne var delvis effektive med hensyn til at sikre, at transaktionerne var formelt rigtige.

29. Som nævnt i punkt 4 har EuropeAid til opgave at implementere hovedparten af de instrumenter vedrørende bistand til tredjelande (24), der finansieres over Den Europæiske Unions almindelige budget og EUF. Medmindre andet er anført, vedrører Rettens bemærkninger om både overvågnings- og kontrolsystemernes effektivitet og om pålideligheden af generaldirektørens årlige aktivitetsrapport og erklæring derfor hele EuropeAids ansvarsområde.

Kontrolmiljø

30. EuropeAids kontrolmiljø vurderes til at være effektivt på delegationsniveau såvel som i de centrale tjenestegrene.

31. EuropeAid har en klar strategi for kontrol med henblik på at forebygge eller påvise og korrigere fejl, og Kommissionens interne kontrolstandarder er for en stor dels vedkommende blevet implementeret. I 2010 fortsatte EuropeAid sine bestræbelser for yderligere at styrke sine overvågnings- og kontrolsystemer. Som anført i Kommissionens svar til Rettens årsberetning om EUF for 2008 (25) og 2009 (26) opstillede EuropeAid en handlingsplan for styrkelse af EuropeAids forvaltnings- og kontrolpyramide (Action Plan for a strengthened EuropeAid management and control pyramid (herefter handlingsplanen)) (27) og påbegyndte implementeringen af den. Planen tager de fleste af bemærkningerne og anbefalingerne fra Rettens tidligere årsberetninger op og omfatter desuden aktioner til en bedre tilpasning af personaleressourcerne til EuropAids mål (28). Planen var dog stadig i en tidlig implementeringsfase i 2010. 31. Handlingsplanen for styrkelse af EuropeAids forvaltnings- og kontrolpyramide (Action Plan for a strengthened EuropeAid management and control pyramid) skrider planmæssigt frem, og mange af aktionerne er allerede blevet gennemført pr. medio 2011. Der vil i juli 2011 blive iværksat én større aktivitet, nemlig oprettelsen af et nyt onlineværktøj til rapportering to gange om året om forvaltningen af bistanden til tredjelande (External Assistance Management Report) med resultatindikatorer, der hentes fra ledelsesinformationssystemerne.

Forudgående kontrol

32. Retten vurderede, at den forudgående kontrol, som de anvisningsberettigede i EuropeAids centrale tjenestegrene og i delegationerne udfører, delvis effektivt forebygger eller påviser og korrigerer fejl.

Projekter

33. For så vidt angår projektbetalinger, konstaterede Retten svagheder ved kontrollen af nøjagtighed, forekomst og støtteberettigelse for så vidt angår udgifterne (jf. punkt 25). Afhængigt af kontrakttypen forlader EuropeAids forudgående kontrol sig ofte i stor udstrækning på attesteringer fra eksterne tilsynsførende (for så vidt angår bygge- og anlægskontrakter) eller ekstern revision og udgiftskontrol (for så vidt angår programoverslag, tilskud og honorarbaserede tjenesteydelseskontrakter). Den fejlfrekvens, Retten konstaterede vedrørende udgifter, som der var udført sådanne eksterne attesteringer, revisioner og kontroller af, viser imidlertid, at det er begrænset, hvor stor sikkerhed der kan udledes af dem. Således konstaterede Retten fejl i 12 transaktioner i relation til tilskudskontrakter, som alle var blevet godkendt efter eksterne revisioner eller udgiftskontroller. 33. Kommissionen forlader sig ikke alene på denne udgiftskontrol for at skabe sikkerhed. EuropeAids (obligatoriske) revisionsmetode omfatter en årlig risikovurdering af projekter til udvælgelse af aktiviteter, der bør gennemgå en »risikobaseret« revision — for det meste ud over obligatoriske udgiftskontroller. Derudover fortsætter EuropeAid sin indsats for at højne kvaliteten af udgiftskontrol — senest ved udstedelse af et obligatorisk kommissorium for revisorer (uanset om denne kontrol er iværksat af Kommissionen eller af modtagerne). Delegationer og hovedsædet har ligeledes en rolle med hensyn til at gennemgå kvaliteten af de fremsendte kontrolresultater.

Budgetstøtte

34. For så vidt angår budgetstøtte, var én væsentlig forbedring indførelsen af et nyt format og system for delegationernes årlige rapportering om reformer af systemerne til forvaltning af de offentlige finanser i modtagerlandene i andet halvår af 2010. Målet er at sikre, at udbetalingerne baseres på en velstruktureret vurdering af betalingsbetingelserne. En række modtagerregeringers programmer for reform af forvaltningen af de offentlige finanser var imidlertid kun under forberedelse eller havde ikke realistiske, klare og prioriterede målsætninger, hvilket umuliggjorde en velstruktureret vurdering af, hvor langt reformen var nået (jf. punkt 27). 34. Kommissionen er glad for Rettens anerkendelse af den forbedring, der er sket med indførelsen af det nye format for årlig rapportering om udviklingen af reformer i forvaltningen af de offentlige finanser. Det forventes, at der, efterhånden som denne metode konsolideres, vil være større klarhed om målsætningerne og brugen af passende referenceperioder for vurdering.

Overvågning og tilsyn

35. Retten vurderede, at kontrollen og overvågningen var effektive, for så vidt angår EuropeAids centrale tjenestegrene, og delvis effektive, for så vidt angår delegationerne.

EuropeAids centrale tjenestegrene

36. I EuropeAids centrale tjenestegrene er der indført en række værktøjer til overvågning af de operationelle aktiviteter og de centrale kontrollers funktion.

37. De centrale tjenestegrene analyserer delegationernes halvårlige rapporter om forvaltningen af bistanden til tredjelande for at overvåge gennemførelsen af projekterne i modtagerlandene og andre aspekter som f.eks. delegationernes interne kontroller og menneskelige ressourcer. For så vidt angår de delegationer, Retten besøgte i 2010, konstaterede den, at rapporterne gav relevante og pålidelige oplysninger. Sigtet med EuropeAids handlingsplan er yderligere at forstærke deres funktion som central kontrol og at gøre dem til grundlag for kontrolpyramiden og det vigtigste værktøj for regnskabspligt og ansvarlighed mellem delegationerne og Kommissionen centralt. I den forbindelse skal delegationslederne for første gang for regnskabsåret 2011 afgive en årlig erklæring om resultaterne af transaktionerne og om transaktionernes lovlighed og formelle rigtighed til støtte for generaldirektørens årlige erklæring (29).

38. Kontrolbesøg i delegationerne er en hjælp for EuropeAids centrale tjenestegrene, når de skal vurdere projektgennemførelsen og vurdere om delegationernes interne organisation, systemer og processer er hensigtsmæssige. EuropeAid aflagde 14 kontrolbesøg i året og udførte derudover en analyse af resultaterne af 14 kontrolbesøg, der blev aflagt i 2008 og 2009. Analysen understreger, at der er behov for yderligere kapacitetsopbygning i delegationernes operationelle og finansielle sektioner og for udbygning af projektovervågningen og af partnerlandenes ejerskab.

39. Ved udgangen af 2009 udsendte EuropeAids centrale tjenestegrene supplerende retningslinjer for delegationernes kontrolbesøg på stedet, herunder udvælgelseskriterier til sikring af, at både de operationelle og de finansielle aspekter dækkes ordentligt. Hovedparten af de delegationer, Retten besøgte i 2010 fulgte dog ikke de anbefalede procedurer (jf. punkt 44). Retten konstaterede herudover, at EuropeAids centrale tjenestegrene og delegationerne fortsat var de nationale anvisningsberettigedes tjenester i EUF-staterne behjælpelige med at forbedre projektovervågningen og partnerlandenes ejerskab (jf. punkt 43). 39. EuropeAids nuværende retningslinjer for kontrolbesøg på stedet er ikke obligatoriske instrukser. EuropeAid gør sig p.t. overvejelser om, hvordan overvågningsrammen (herunder kontrolbesøg på stedet) kan systematiseres bedre inden for de eksisterende ressourcemæssige begrænsninger med hensyn til personale, besøgsbudget og under hensyntagen til sikkerhedsforhold. Især planlægger EuropeAid at indføre flerårige overvågnings- og evalueringsplaner og at styrke retningslinjerne for og rapporteringen af overvågningen — især i omstruktureringen i 2011 af External Assistance Management-rapporterne (som delegationerne fremsender to gange om året) og de nye retningslinjer for program- og projektcyklusstyring (Programme and Project Cycle Management Guidelines).

40. De revisioner, EuropeAid får udført i henhold til rammekontraktaftalen, giver værdifulde oplysninger om de systemsvagheder, der indvirker på projekternes kontrolsystemer, og om omfanget og arten af de udgifter, som potentielt ikke er støtteberettigede. Hvert år analyserer EuropeAids centrale tjenestegrene resultaterne af disse revisioner og følger op på dem. Hovedparten af revisionsresultaterne er af tilbagevendende art og omfatter manglende eller utilstrækkelig dokumentation og gennemførelsesorganisationers anvendelse af ukorrekte procedurer for offentlige indkøb. I den sammenhæng var det sæt af værktøjer til økonomisk forvaltning for modtagere af EU-midler til foranstaltninger udadtil (»Financial Management Toolkit for recipients of EU funds for external actions«), som blev færdigudviklet og udbredt ved udgangen af 2010 med henblik på at forbedre gennemførelsesorganisationers kendskab til økonomisk forvaltning og støtteberettigelsesregler, et stort fremskridt.

41. EuropeAids centrale tjenestegrene overvåger også overensstemmelsesspørgsmål ved hjælp af transaktionsbaserede efterfølgende kontroller. Som i de tidligere år påviste disse kontroller ofte fejl vedrørende ufuldstændige og unøjagtige data i EuropeAids CRIS-informationssystem (30). Andre revisionsresultater vedrørte svag dokumentation af indkøbsprocedurer. Fejl med en finansiel indvirkning vedrørte dog hovedsagelig uberettigede afregninger af forskudsbetalinger, som sandsynligvis alligevel ville være blevet korrigeret, før kontrakterne afsluttes. I årenes løb har EuropeAid videreudviklet systemet af transaktionsbaserede efterfølgende kontroller, men det er stadig ikke effektivt til at afsløre fejl med hensyn til de underliggende transaktioners formelle rigtighed og svagheder ved forudgående kontroller udført af de anvisningsberettigede. 41. EuropeAid er i øjeblikket ved at gennemgå sin interne kontrolarkitektur og vil igen se nærmere på omkostningseffektiviteten af systemet for transaktionsbaserede efterfølgende kontroller.

42. EuropeAid har ikke oprettet ledelsesinformationssystemer til at overvåge resultaterne af og opfølgningen på besøg på stedet, eksterne revisioner og udgiftskontrol, hvilket gør det vanskeligt for generaldirektøren og delegationslederne at få sikkerhed for, at der i rette tid er truffet korrigerende foranstaltninger, navnlig for så vidt angår korrektion af konstaterede fejl. Hertil kommer, at EuropeAids informationssystemer CRIS-Audit og CRIS-indtægtsordrer endnu ikke er forbundet, hvilket gør det vanskeligt at holde øje med korrigerende foranstaltninger. 42. Mangler på et standardiseret it-værktøj betyder ikke, at konklusionerne på revision og overvågning ikke følges op. Hver eneste anvisningsberettigede ved subdelegation følger op på revisionerne og udsteder indtægtsordrer, hvis det er nødvendigt. EuropeAid forventer, at systemmodulerne til behandling af revisionsresultater og oprettelse af indtægtsordrer vil blive koblet på ledelsesinformationssystemet (CRIS) pr. ultimo 2011. Se også svarene på punkt 31 og 62 c).

Delegationerne

43. Som i de forudgående år konstaterede Retten ringe dokumenterede og ineffektive kontroller hos hovedparten af de nationale anvisningsberettigede i EUF-modtagerlandene. EuropeAids centrale tjenestegrene og delegationerne yder ofte teknisk bistand for at styrke kontrollen, men i mange tilfælde med begrænsede resultater, enten fordi de nationale anvisningsberettigede ikke udfører deres opgaver hensigtsmæssigt, eller på grund af ressourcemæssige begrænsninger eller stor personaleudskiftning. 43. Se svaret på punkt 8.

44. Hovedparten af de delegationer, Retten besøgte i 2010, fulgte ikke EuropeAids retningslinjer for udførelse af kontrolbesøg på stedet (jf. punkt 39). De kortfattede konklusioner, EuropeAid i 2010 drog af 14 kontrolbesøg i delegationerne aflagt i perioden marts 2008 til september 2009 (31), er, at delegationerne er underlagt ressourcemæssige begrænsninger, som ofte begrænser deres kapacitet til at udføre en række centrale overvågningsaktiviteter, som f.eks. projektovervågning på stedet, navnlig for så vidt angår finansielle aspekter. EuropeAids handlingsplan tager hensyn til behovet for at styrke projektovervågningen (32). 44. Se svaret på punkt 39 og 62 c).

Eksterne revisioner

45. Retten vurderede den eksterne revisionsfunktion til at være effektiv, for så vidt angår EuropeAids centrale tjenestegrene, og delvis effektiv, for så vidt angår delegationerne.

EuropeAids centrale tjenestegrene

46. EuropeAids centrale tjenestegrene har udviklet en fælles metode til udarbejdelse og gennemførelse af og opfølgning på årlige revisionsplaner, som EuropeAids centrale tjenestegrene og delegationerne obligatorisk skal følge. Et stort fremskridt i 2010 var indførelsen af et fælles benchmark med bestemmelse om årlig revision, der dækker 5 %. EuropeAids centrale tjenestegrene fulgte denne metode. 46. Kommissionen hilser Rettens anerkendelse af de betydelige forbedringer, der er sket år for år med hensyn til EuropeAids eksterne revisionsmetode.

47. EuropeAids centrale tjenestegrene overvåger nøje delegationernes eksterne revisionsfunktioner og kvaliteten af eksterne revisioner udført i henhold til Kommissionens revisionsrammekontrakt. Omfattende årlige kvalitetskontroller giver nyttige oplysninger om behovet for yderligere forbedringer og danner grundlag for yderligere instruktioner og vejledning til eksterne revisorer.

Delegationerne

48. I de fleste henseender har delegationerne udført deres eksterne revisioner i overensstemmelse med metoden. Retten konstaterede imidlertid, at der stadig er behov for forbedringer på en række områder. Som anført allerede i Rettens årsberetning om EUF for 2009 (33) begrænser personalemangel delegationernes kapacitet til at iværksætte revisioner baseret på risikoanalyse, da de obligatoriske revisioner prioriteres højest. Personalemanglen indvirker også negativt på revisionsafslutningens længde, hvad der indebærer en risiko for, at ikke støtteberettigede udgifter ikke vil kunne inddrives. 48. Det er korrekt, at personalemangel kan indvirke negativt på revisionsafslutningens længde, men alle obligatoriske revisionsberetninger skal være modtaget, før Kommissionen foretager endelig betaling, hvorfor risikoen for, at midlerne ikke vil kunne inddrives, er ekstremt begrænset.

Intern revision

49. Retten vurderede, at den interne revision var effektiv.

50. Den interne revisionsfunktion (IAC) (34) fungerede i overensstemmelse med sit formål: at give generaldirektøren sikkerhed med hensyn til effektiviteten og produktiviteten af risikostyringen samt kontrollen og de interne styringsprocesser. Personalemanglen i 2009 blev afhjulpet, og den interne revisionsfunktion kunne fuldt ud gennemføre sin arbejdsplan for 2010.

51. I 2010 blev den tid, det gennemsnitlig tog EuropeAids tjenestegrene at kommentere udkast til revisionsberetninger og følge op på anbefalinger fra IAC og Den Interne Revisionstjeneste (IAS) (35), væsentligt reduceret. Der var stadig store forsinkelser i implementeringen af en række anbefalinger fra de tidligere år, navnlig vedrørende menneskelige ressourcer og it-spørgsmål. 51. Betydelige forsinkelser i implementeringen af revisionsanbefalinger hænger sammen med systemerne for politikken for menneskelige ressourcer og informationsteknologisystemer, som begge er ekstremt vanskelige at implementere hurtigt i betragtning af den tid, der tager at gennemføre politiske forandringer inden for en årlig planlægningscyklus. Imidlertid følges gennemførelsen af alle anbefalinger meget indgående og løbende op inden for EuropeAid, herunder gennem dets halvårlige rapportering af revisionsledelse.

Pålideligheden af Kommissionens ledelsesudtalelser

52. Resultaterne af gennemgangen af Kommissionens ledelsesudtalelser er sammenfattet i bilag 3 .

53. Den årlige aktivitetsrapport giver et retvisende billede af implementeringen og resultaterne af de forskellige overvågnings- og kontrolsystemer, der er indført. Den er klar og informativ, navnlig i kraft af sin anvendelse af kvantitative indikatorer. Rapporten fastslår, at EuropeAid — i betragtning af udformningen og resultaterne af sin flerårige kontrolstruktur — ikke mener, at forekomsten af resterende fejl (36) i dets portefølje bør give anledning til et forbehold i generaldirektørens erklæring. Men EuropeAid dokumenterer stadig ikke denne påstand. 53. Kommissionen anser de kvalitative og kvantitative indikatorer, der er fastsat i de fire hjørnestene for EuropeAids årlige aktivitetsrapport, for reelt at give den nødvendige dokumentation til at understøtte generaldirektørens udtalelse om rimelig sikkerhed (Statement of Reasonable Assurance) og give en præcis vurdering af den økonomiske forvaltning med hensyn til formel rigtighed.

54. For at vise, hvordan forskellige kontrolniveauer bidrager til påvisning og korrektion af fejl, har EuropeAid for første gang fremlagt en oversigt over fejl, der er påvist og korrigeret af den forudgående og den transaktionsbaserede efterfølgende kontrol (37). Disse data er imidlertid ufuldstændige, da der ikke er nogen dækkende oplysninger om fejl, der er påvist og korrigeret som et resultat af revisioner og udgiftskontroller, som EuropeAid har iværksat uden om revisionsrammekontrakten, eller som modtagerne har iværksat. 54. Den årlige aktivitetsrapport dokumenterer klart, at de dataindkodningsfejl, som revisorerne har påvist og korrigeret, kun dækker de revisorer, der er indgået kontrakt med under EuropeAids revisionsrammekontrakt, dvs. at det faktiske beløb for EuropeAids årlige påvisning og korrektion af fejl er meget højere end anført i rapporten. På mellemlang sigt vil it-udviklingen kunne gøre det muligt at få finansielle resultater registreret centralt, selv for lokale revisorer, der er indgået kontrakt med, men omkostningseffektiviteten af denne udvikling mangler endnu at blive vurderet fuldt ud.

55. EuropeAid har endnu ikke udviklet en nøgleindikator for den anslåede finansielle effekt af de fejl, der er tilbage, når alle de forudgående og efterfølgende kontroller er blevet udført. Som allerede anført i Rettens årsberetning om EUF for 2009 (38), kan EuropeAid — da der mangler en sådan indikator — ikke dokumentere, at den finansielle indvirkning af mangler og fejl er lavere end de fastsatte væsentlighedskriterier. Retten noterer, at EuropeAid er i færd med at udvikle en metode til at skaffe sådanne oplysninger (39). 55. EuropeAids arbejde med udvikling af en metode til bedømmelse af frekvensen af de fejl, der er tilbage, i GD's portefølje (når alle kontroller er blevet udført) blev sat i værk efter planen i 2010 og fortsætter som planlagt i 2011. Metoden blev godkendt i marts 2011, og der blev i maj 2011 sat en pilotundersøgelse i gang med det formål at teste den og udarbejde et detaljeret arbejdsprogram for dens fuldstændige gennemførelse.

56. For så vidt angår regnskabsåret 2010, erklærede generaldirektøren for EuropeAid, at han havde fået rimelig sikkerhed for, at de eksisterende kontrolprocedurer gav den fornødne garanti for transaktionernes formelle rigtighed. Rettens revision bekræfter ikke denne påstand. Den viste, at EuropeAids systemer var delvis effektive, og at de betalinger, EuropeAid havde afholdt over EUF og over Den Europæiske Unions almindelige budget til eksterne forbindelser og udvikling, samlet set var væsentligt fejlbehæftede (40). 56. Kommissionen har udformet sine kontroller, så de dækker hele varigheden af dens flerårige projekter. Den er af den opfattelse, at disse tilsyns- og kontrolsystemer er effektive og er forbedret væsentligt år for år. Der er reageret på Revisionsrettens anbefalinger i tidligere år. Mange af de forbedringer, der er foretaget, er blevet anerkendt af Revisionsretten, og har medført, at væsentlige elementer i det centrale kontrolsystem er blevet bedømt som »effektive«, bl.a. en bedømmelse i 2010 af EuropeAids kontrolmiljø som »effektivt«. Se også svaret på punkt 19.

57. Retten mener, at generaldirektørens erklæring og årlige aktivitetsrapport giver en delvis rimelig vurdering af den økonomiske forvaltning med hensyn til formel rigtighed. 57. Se svaret på punkt 53.

Konklusioner og anbefalinger

Konklusioner

58. På grundlag af sin revision konkluderer Retten, at EUF’s regnskab for det regnskabsår, der afsluttedes den 31. december 2010, i alt væsentligt giver et retvisende billede af EUF’s finansielle stilling og af transaktioner og pengestrømme i det afsluttede regnskabsår, i overensstemmelse med bestemmelserne i finansforordningen og de regnskabsregler, som regnskabsføreren har fastlagt.

59. På grundlag af sin revision konkluderer Retten at, for så vidt angår det regnskabsår, der afsluttedes den 31. december 2010: 59.

a) var EUF’s indtægter uden væsentlig fejlforekomst

b) var EUF’s specifikke forpligtelser uden væsentlige fejl, men med en væsentlig forekomst af ikke kvantificerbare fejl

c) var EUF’s betalinger væsentligt fejlbehæftede. c) Se svaret på punkt 19.

60. På grundlag af sin revision konkluderer Retten, at EuropeAids overvågnings- og kontrolsystemer delvis effektivt sikrede, at betalingerne var formelt rigtige. 60. Se svaret på punkt 56.

61. Som anført i tidligere årsberetninger om EUF har EuropeAid udformet en omfattende kontrolstrategi, men der er stadig svagheder på en række områder. Ved udgangen af 2010 iværksatte EuropeAid en handlingsplan for styrkelse af EuropeAids forvaltnings- og kontrolpyramide. Planen tager hensyn til mange af bemærkningerne og anbefalingerne i Rettens tidligere årsberetninger og denne årsberetning og kan give væsentlige forbedringer af udformningen og implementeringen af EuropeAids overvågnings- og kontrolsystemer. 61. Se svaret på punkt 31.

Anbefalinger

62. Bilag 4 viser resultatet af Rettens gennemgang af fremskridt med hensyn til behandling af de anbefalinger, Retten har fremsat i tidligere årsberetninger. I forlængelse af denne gennemgang samt revisionsresultaterne og konklusionerne vedrørende 2010 anbefaler Retten, at EuropeAid gennemfører følgende aktioner, der opereres med i dets handlingsplan: 62.

a) udvikler en nøgleindikator for den anslåede finansielle indvirkning af de fejl, der er tilbage, når alle de forudgående og efterfølgende kontroller er udført (jf. punkt 55 (41) a) EuropeAids arbejde med udvikling af en metode til bedømmelse af frekvensen af de fejl, der er tilbage, i GD's portefølje (når alle kontroller er blevet udført), blev sat i værk efter planen i 2010 og fortsætter som planlagt i 2011. Metoden blev godkendt i marts 2011, og der blev i maj 2011 sat en pilotundersøgelse i gang med det formål at teste den og udarbejde et detaljeret arbejdsprogram for dens fuldstændige gennemførelse.

b) vurderer de forskellige kontrollers omkostningseffektivitet, det gælder navnlig systemet til transaktionsbaseret efterfølgende kontrol (jf. punkt 41 og 61 (42) b) Kommissionen startede med at arbejde på omkostningseffektiviteten af kontrollerne inden for rammerne af en bredere gennemgang af EuropeAids kontrolstrategi i 2010. Dette arbejde vil blive gennemgået og startet op igen i 2011/12 i forbindelse med det endelige resultat af den igangværende revision af finansforordningen. Se også svaret på punkt 41.

c) effektiviserer projektovervågningen, herunder besøg på stedet, på grundlag af flerårige planer for overvågning og evaluering (jf. punkt 44). c) EuropeAid planlægger at indføre flerårige overvågnings- og evalueringsplaner og styrke retningslinjerne for og rapporteringen af overvågningen — især i omstruktureringen i 2011 af External Assistance Management-rapporterne (som delegationerne fremsender to gange om året) og de nye retningslinjer for program- og projektcyklusstyring (Programme and Project Cycle Management Guidelines).

63. Retten anbefaler desuden, at EuropeAid: 63.

a) gennemgår pålideligheden af attesteringer fra eksterne tilsynsførende, revisioner og udgiftskontroller (jf. punkt 33) a) Kommissionens medarbejdere gennemgår p.t. attesteringer fra eksterne tilsynsførende, revisioner og udgiftsprotokoller med henblik på deres kvalitet og pålidelighed. Derudover gjorde Kommissionen i 2008 tekniske revisioner obligatoriske for alle arbejdskontrakter over 15 mio. EUR og udstedte senere standardkommissorier. Tekniske revisioner dækker hele projektets levetid fra design til implementering, herunder kontrol af tilsynsførendes attesteringer. De fulde fordele af disse ændringer var ikke nødvendigvis synlige endnu i 2010. Kommissionen er i øjeblikket også i gang med at overveje mulige mekanismer, der skal højne kvaliteten af udgiftskontroller, som modtagere har indgået kontrakt om.

b) indfører ledelsesinformationssystemer, som sætter generaldirektøren og delegationslederne i stand til bedre at overvåge opfølgningen på resultaterne af besøg på stedet, eksterne revisioner og udgiftskontroller (jf. punkt 42) b) Kommissionen er ved at udvikle ledelsesinformationssystemer (navnlig via et nyt online-rapporteringssystem for delegationer), der sætter ledelsen bedre i stand til at overvåge de operationelle og finansielle ledelsesdata, der findes fra dette område. Se også svaret på punkt 62 c).

c) forbinder informationssystemerne CRIS-Audit og CRIS-indtægtsordrer (jf. punkt 42) c) EuropeAid forventer, at systemmodulerne for behandling af revisionsresultater og for oprettelse af indtægtsordrer vil blive koblet på ledelsesinformationssystemet (CRIS) pr. ultimo 2011.

d) fortsat bestræber sig på at sikre, at data registreres nøjagtigt, i fuldt omfang og i rette tid i CRIS-informationssystemet (jf. punkt 18 og 41). d) EuropeAid vil fortsætte den betydelige indsats, der blev indledt i 2009 for at forbedre kvaliteten af dataindkodningen. Der er med henblik herpå iværksat en gennemgribende gennemgang af kontrakter og revisionsmoduler i ledelsesinformationssystemet (CRIS) i 2010/2011.

64. For så vidt angår budgetstøtte anbefaler Retten, at EuropeAid: 64.

a) sikrer, at delegationerne konsekvent anvender det nye format og system for delegationernes årlige rapportering om reformer af systemerne til forvaltning af de offentlige finanser i modtagerlandene med henblik på velstruktureret og formaliseret at dokumentere de fremskridt, der er gjort med hensyn til forvaltningen af de offentlige finanser (punkt 34) a) Kommissionen vil sikre, at det reviderede format anvendes stringent for at understøtte dens strukturerede og formaliserede metode til vurdering af fremskridtene i forvaltningen af offentlige finanser.